google/wiki40b huggingface dataset:
वसुन्धरा राजे सिंधिया

व्यक्तिगत जीवन

वसुन्धरा राजे का जन्म 8 मार्च 1953 को मुम्बई में हुआ। वो ग्वालियर राजघराने की पुत्री हैं। उनके पिता का नाम जीवाजीराव सिन्धिया और माँ का नाम विजयाराज सिन्धिया है। वो मध्य प्रदेश के कांग्रेस नेता माधव राव सिंधिया की बहन हैं। उनका विवाह धौलपुर के एक जाट राजघराने में हुआ। उनका पुत्र दुष्यंत सिंह का विवाह गुर्जर राजघराने में निहारिका सिंह के साथ हुआ।

राजनीतिक जीवन

वसुन्धरा राजे ने अपने जीवन का पहला चुनाव सन 1984 मे मध्यप्रदेश के भिड़ लोकसभा क्षेत्र से लडा था जिसमे उनकी हार हुई। उस वक्त पूरे देश में इंदिरा गांधी की हत्या की वज़ह से काग्रेस के पक्ष मे सहानुभूति लहर चल रही थी और इसी का फायदा उठा काग्रेस के प्रत्याशी कॄष्णा सिंह ने राजे को लगभग 88000 वोट से हरा दिया ।
राजे को 1984 में भाजपा की राष्ट्रीय कार्यकारिणी में शामिल किया गया था। इसके बाद 1985-87 के बीच राजे भाजपा युवा मोर्चा राजस्थान की उपाध्यक्ष रहीं। 1987 में वसुंधरा राजे राजस्थान प्रदेश भाजपा की उपाध्यक्ष बनीं। उनकी कार्यक्षमता, विनम्रता और पार्टी के प्रति वफादारी के चलते 1998-1999 में अटलबिहारी वाजपेयी मंत्रिमंडल में राजे को विदेश राज्यमंत्री बनाया गया। वसुंधरा राजे को अक्टूबर 1999 में फिर केंद्रीय मंत्रिमंडल में राज्यमंत्री के तौर पर स्वतंत्र प्रभार सौंपा गया। भैरोंसिंह शेखावत के उपराष्ट्रपति बनने के बाद उन्हें राजस्थान में भाजपा राज्य इकाई का अध्यक्ष बनी।

पुस्तक

वसुंधरा राजे के राजनीतिक जीवन पर इतिहासकार विजय नाहर की लिखी पहली पुस्तक वसुंधरा राजे और विकसित राजस्थान प्रभात प्रकाशन, दिल्ली द्वारा प्रकाशित हुई और सर्वप्रथम राज्यपाल कल्याण सिंह को भेंट की गई।
विकिमीडिया संस्थान

संस्थान का उद्देश्य

विकिमीडिया संस्थान का उद्देश्य मुफ्त लाइसेंस या सार्वजनिक कार्यक्रम (public domain) के अन्तर्गत, शैक्षणिक सामग्री एकत्रित करके विश्व के लोगों को सशक्त एवं व्यस्त बनाना, एवं इसे भूमण्डल में प्रभाविकता से प्रसारित करना है।
अध्यायों के अन्तरजाल की सहायता से, संस्थान एक से अधिक भाषा के लिये विकि प्रोजेक्ट एवं अन्य प्रयत्न, जो कि उद्देश्य की और अग्रसर है, की सहायता एवं विकास के लिये मूलभूत और संगठित ढांचा प्रदान करता है। संस्थान इन प्रॉजेक्ट्स की मदद से निरन्तर इंटरनेट पर मुफ्त उपयोगी सूचना उपलब्ध करायेगा।

दानपुण्य संस्था

विकिमीडिया फ्लोरिडा, अमेरिका के कानून के अंतर्गत एक बिना-लाभार्जन की दानपुण्य संस्था है। पूरी तरह से हिसाब रखने वाला विकिमीडिया संस्थान गाइडस्टार एवं इसकी भागीदार साइटों पर एक दानपुण्य संस्था के रूप में सूचित है। विकिमिडिया संस्थान अमेरिका में ५०१(सी)(३) कर-मुक्त स्थिति में है।

सहयोग कार्यक्रम

विकिमीडिया संस्थान प्रसिद्ध कार्यकारी एनसायक्लोपीडिया, विकिपीडिया, २००६ के अंत तक विश्व में सबसे ज्यादा देखी जाने वाली १५ वेबसाइटों में से एक, को सहयोग देता है। जनवरी, २००१ में विकिपीडिया की स्थापना, एवं जून, २००३ में विकिमीडिया संस्थान की समविष्टि से इसकी प्रगति विस्मयित रही है। अंग्रेजी-भाषा विकिपीडिया, इसका प्रथम कार्यक्रम, समाविष्टि के बाद से १.३५ लाख लेखों से आज १५० लाख लेख तक पहुँच गया है। ३९ अन्य-भाषाओं की विकिपीडिया पर अपनी भाषा में १००,००० से ज्यादा लेख लिखे जा चुके हैं।
साथ ही साथ, संस्थान विकिपीडिया के अतिरिक्त, अन्य कई प्रोजेक्टों को संचालित करता है, जैसे कि विकिमीडिया कोमन्स, मुफ्त चित्रों एवं मीडिया का संग्रहण, जिसने नवंबर २००६ में दस लाख चित्रों का आंकडा पार किया है। विक्शनरी, मुफ्त शब्दकोष, ८ अलग-अलग भाषाओं में ५०,००० शब्दों से ज्यादा प्रविष्टियां रखता है, जिनमें से तीन २००,००० से ज्यादा परिभाषायें रखते हैं। विकिसोर्स, एक भौतिक स्रोत संग्रहण, लगभग १५०,००० पृष्टों का संग्रहण है। विकिकोटे (उद्धरण), विकिबुक्स (आपसी सहयोग से लिखी पुस्तकें), विकिन्यूज (नगरीय समाचार पत्र), विकिवर्सिटी (पाठ्यक्रम विकास), ये सब उसी रफ्तार से अग्रसर है।
कुल मिलाकर, इन कार्यक्रम में ७८ लाख से अधिक पृष्ट, २२ लाख से अधिक चित्र, एवं ५० लाख से अधिक पंजीकृत खाते हैं।
विकिट्रेवल, ओमेगाविकि, एवं विकिआ, संस्थान के द्वारा संचालित कार्यक्रम नहीं है।
श्वेत प्रदर

1. स्वाभाविक

सफेद पानी निकलना प्राय: स्त्रियों में स्वाभाविक रूप से कुछ मात्रा में होता है।
विशेषत: माहवारी (मासिक धर्म) के पूर्व, माहवारी के बाद, अण्डोत्सर्ग (Ovulation)के समय अौर कामेच्छा उद्दिप्त होने पर स्वाभाविक है।
इसके लिए कोइ उपचार कि आवश्यकता नहीं होती| समुपदेशन, सही जानकारी देना पर्याप्त है।

2. बिमारी का लक्षण

श्वेत प्रदर या ल्यूकोरिआ या लिकोरिआ (Leukorrhea) या "सफेद पानी आना" स्त्रिओं का एक रोग है जिसमें स्त्री-योनि से असामान्य मात्रा में सफेद रंग का गाढा और बदबूदार पानी निकलता है और जिसके कारण वे बहुत क्षीण तथा दुर्बल हो जाती है। महिलाओं में श्वेत प्रदर रोग आम बात है। ये गुप्तांगों से पानी जैसा बहने वाला स्त्राव होता है। यह खुद कोई रोग नहीं होता परंतु अन्य कई रोगों के कारण होता है।
श्वेत प्रदर वास्तव में एक बीमारी नहीं है बल्कि किसी अन्य योनिगत या गर्भाशयगत व्याधि का लक्षण है; या सामान्यतः प्रजनन अंगों में सूजन का बोधक है।
इस्लामनगर, भोपाल

भौगोलिक स्थिति

इस्लाम नगर भोपाल-बैरसिया रोड के बीच में स्थित है , एवं भोपाल से लगभग 14 किलोमीटर दूरी पर स्थित है।

इतिहास

इस्लामनगर पूर्व में जगदीशपुर नाम से जाना जाता था जिसे स्थानीय राजपूत सरदारों ने स्थापित किया था 18 वीं सदी में यहां दोस्त मोहम्मद खान जो कि भोपाल रियासत के संस्थापक थे उन्होंने तब इसे ( इस्लाम का शहर अर्थात इस्लाम नगर) का नाम दिया. इस्लाम नगर दोस्त मोहम्मद खान के राज्य की राजधानी थी।
सर 1923 में दोस्त मोहम्मद खान को ek chhotisi घेराबंदी के बाद इस्लाम नगर का किला निजाम-उल-मुल्क को देना पड़ा , हालांकि बाद में संधि शर्तों के बिना पर उन्हें पदावनत कर किलेदार नियुक्त किया गया. बाद में इस्लामनगर कोसन 1806 से 1817 तक सिंधिया घराने भोपाल के बहाल होने के बाद एक संधि के अंतर्गतने अपने नियंत्रण में रखा
भोपाल के शाही परिवार के कई सदस्यों का जन्म isi इस्लाम नगर में हुआ जिनमें शाहजहां बेगम भी शामिल है
शक्ति पीठ

पौराणिक सन्दर्भ

पुराणों के अनुसार सती के शव के विभिन्न अंगों से बावन शक्तिपीठों का निर्माण हुआ था। इसके पीछे यह अंतर्कथा है कि दक्ष प्रजापति ने कनखल (हरिद्वार) में 'बृहस्पति सर्व' नामक यज्ञ रचाया। उस यज्ञ में ब्रह्मा, विष्णु, इंद्र और अन्य देवी-देवताओं को आमंत्रित किया गया, लेकिन जान-बूझकर अपने जमाता भगवान शंकर को नहीं बुलाया। शंकरजी की पत्नी और दक्ष की पुत्री सती पिता द्वारा न बुलाए जाने पर और शंकरजी के रोकने पर भी यज्ञ में भाग लेने गईं। यज्ञ-स्थल पर सती ने अपने पिता दक्ष से शंकर जी को आमंत्रित न करने का कारण पूछा और पिता से उग्र विरोध प्रकट किया। इस पर दक्ष प्रजापति ने भगवान शंकर को अपशब्द कहे। इस अपमान से पीड़ित हुई सती ने यज्ञ-अग्नि कुंड में कूदकर अपनी प्राणाहुति दे दी। भगवान शंकर को जब इस दुर्घटना का पता चला तो क्रोध से उनका तीसरा नेत्र खुल गया। भगवान शंकर के आदेश पर उनके गणों के उग्र कोप से भयभीत सारे देवता ऋषिगण यज्ञस्थल से भाग गये। भगवान शंकर ने यज्ञकुंड से सती के पार्थिव शरीर को निकाल कंधे पर उठा लिया और दुःखी हुए इधर-उधर घूमने लगे। तदनंतर सम्पूर्ण विश्व को प्रलय से बचाने के लिए जगत के पालनकर्त्ता भगवान विष्णु ने चक्र से सती के शरीर को काट दिया। तदनंतर वे टुकड़े 52 जगहों पर गिरे। वे ५२ स्थान शक्तिपीठ कहलाए। 
सती ने दूसरे जन्म में हिमालयपुत्री पार्वती के रूप में शंकर जी से विवाह किया।

तंत्र चूडामणि अनुसार

पुराण ग्रंथों, तंत्र साहित्य एवं तंत्र चूड़ामणि में जिन बावन शक्तिपीठों का वर्णन मिलता है, वे निम्नांकित हैं। निम्नलिखित सूची 'तंत्र चूड़ामणि' में वर्णित इक्यावन शक्ति पीठों की है। बावनवाँ शक्तिपीठ अन्य ग्रंथों के आधार पर है। इन बावन शक्तिपीठों के अतिरिक्त अनेकानेक मंदिर देश-विदेश में विद्यमान हैं। हिमाचल प्रदेश में नयना देवी का पीठ (बिलासपुर) भी विख्यात है। गुफा में प्रतिमा स्थित है। कहा जाता है कि यह भी शक्तिपीठ है और सती का एक नयन यहाँ गिरा था। इसी प्रकार उत्तराखंड के पर्यटन स्थल मसूरी के पास सुरकंडा]] देवी का मंदिर (धनौल्टी में) है। यह भी शक्तिपीठ है। कहा जाता है कि यहाँ पर सती का सिर धड़ से अलग होकर गिरा था। माता सती के अंग भूमि पर गिरने का कारण भगवान श्री विष्णु द्वारा सुदर्शन चक्र से सती माता के समस्तांग विछेदित करना था।
टैनिन

वनस्पतियों से प्राप्त उन पदार्थों को टैनिन (Tannin) कहते हैं जो चमड़े के कमाने में प्रयुक्त होते हैं। रसायनत: ये विभिन्न प्रकार के होते हैं। विभिन्न स्रोतों से प्राप्त टेनिन के नाम विभिन्न हैं। एक स्रोत रस इमिआलाटा (Rhus emialata) से प्राप्त टैनिन को "चीनी टैनिन" दूसरे स्रोत क्वर्कस इन्फेक्टोनियस (Quercus infectonius) से प्राप्त "टैनिनका टर्की टैनिन" बंजुल से प्राप्त टैनिन को "बंजुल टैनिन" तथा किनो से प्राप्त टैनिन को "किनो टैनिन" कहते हैं। टैनिन में टैनिक अम्ल, गैलिक अम्ल, इलेगिक अम्ल आदि अम्ल रहते हैं

टैनिक अम्ल

सबसे अधिक महत्व का अम्ल टैनिक अम्ल है। इसका 50 प्रतिशत तक माजूफल में रहता है। बंजुल जाति के वृक्षों की डाल और पत्तों के रोगग्रस्त होने के कारण यह बनता है। चाय, सुमैक (sumach) और अन्य कई पौधों में भी यह पाया जाता है। महीन पीसे हुए माजूफल के ईथर और ऐल्कोहल द्वारा निष्कर्षण से यह प्राप्त हो सकता है। बहुत सावधानी से शोधन करने पर भी यह समावयव नहीं होता, अत: यह मिश्रण समझा जाता है।
शुद्ध टैनिक अम्ल वर्णहीन, अमणिभीय ठोस है। यह जल में द्रत विलेय, पर ऐल्कोहल और ईथर में अल्प विलेय है। जलीय विलयन का स्वाद तिक्ताकषाय होता है। फेरिक लवणों से यह गाढ़ा नीला रंग देता है। अत: स्याही बनाने में वह व्यापक रूप से प्रयुक्त होता है। टैनिक अम्ल के जलीय विलयन में पशुओं की खाल रखने से वह पक कर चमड़ा ब जाती है। इसी से चर्म पाक में यह प्रयुक्त होता है। ऐल्कालॉयड और प्रोटीन के जलीय विलयन से टैनिक अम्ल उन्हें अवक्षिप्त कर देता है। यह समाक्षारीय रंजकों का रंगस्थापक भी है। ओषधियों में और सुरा के निर्मलीकरण में भी काम आता है।
अश्शूर

पुरातात्विक सर्वेक्षण

अश्शूर का पुरातात्विक सर्वेक्षण जर्मनी के पुरातत्वविदों ने १८९८ में शुरू किया। फ्रेडरिक डेलिज़्च के नेतृत्व में १९९० में खुदाई शुरू हुई व १९०३ से १९१३ के बीच तक पहले रॉबर्ट कोल्डवे और बाद में वाल्टर आँद्रे के नेतृत्व में जर्मन ओरिएंटल सोसाइटी की एक टीम द्वारा जारी रही।  यहाँ १६०० से ज्यादा स्फानलिपी (cuneiform) में लिखे मिट्टी के बर्तन मिले। ज्यादातर वस्तुओं को बर्लिन के पर्गमौन संग्रहालय ले जाया गया।
१९९० में म्युनिख विश्वविद्दालय के लिए बी हरौदा और बवेरियाई संस्कृति मंत्रालय द्वारा भी यहाँ खुदाई कराई गयी। इसी काल में १९८८-८९ में यहाँ जर्मन रिसर्च फाउंडेशन के आर. डिट्टमैन ने भी काम किया।
राजस्थान का सिनेमा

राजस्थान का सिनेमा का इतिहास गौरव पूर्ण रहा है प्रथम राजस्थानी फिल्म  नजराना  १९४२ में प्रदर्शित हुई। उसके बाद १९६१ में प्रदर्शित हुई फिल्म बाबासा री लाडली भी चर्चा का विषय बना। पर राजस्थानी भाषा में बना पहला सफल फिल्म बाई चाली सासरिए थी। जो १९८८ में प्रदर्शित हुई। बाद में राजस्थानी सिनेमा में कई फिल्मों का निर्माण हुआ। अब तो राजस्थानी सिनेमा में भी बॉलीवुड स्तर की फिल्म बनने लगी हैं।
खंडवा नाका

परिवहन

खंडवा नाका, खंडवा रोड (SH-27) पर स्थित होने के कारण, यहाँ कई सिटी बस मार्ग (नं. 7,11,एम-4 और एम-6) चालायीं जाती हैं, किराए ₹5.00 से लेकर  ₹15.00 या और भी अधिक दूरी के आधार पर होता है.
ऑटोरिक्शा, मेट्रो, टैक्सी, सिटी बस, टाटा मैजिक और विभिन्न निजी टैक्सियों जैसे उबर, मेरु कैब, जुगनू और ओला कैब्स उपलब्ध हैं.

शैक्षिक संस्थान

खंडवा नाका क्षेत्र में  शैक्षिक संस्थान मौजूद हैं. नर्सरी से कॉलेजों तक.
यह सीबीएसई  व मध्यप्रदेश बोर्ड का पैटर्न का अनुसरण करते हैं . एन डी पी एस , इंदौर का एक प्रतिष्ठित स्कूल है. होली क्रॉस स्कूल, गुरुनानक पब्लिक स्कूल, गुरु हरकिशन स्कूल, वेदांत प्री-स्कूल और क्वींस' कॉलेज है । 
महाराजा रंजीत सिंह कॉलेज ऑफ प्रोफेशनल विज्ञान, एक प्रतिष्ठित कॉलेज और  आईईटी-DAVV, संस्थान एक इंजीनियरिंग और प्रौद्योगिकी कालेज है .
चित्तर नदी

चित्तर नदी भारत की एक प्रमुख नदी हैं। यह पश्चिमी घाट से निकलती है।
मिशिगन

मिशिगन (अंग्रेज़ी: Michigan) विशाल झीलें के इलाके पर संयुक्त राज्य के मध्य पश्चिम क्षेत्र में स्थित राज्य है। इसकी राजधानी लांसिंग है, और इसका सबसे बड़ा शहर डेट्रोइट है। मिशिगन एकमात्र राज्य है जिसमें दो प्रायद्वीप शामिल हैं। मिशिगन में दुनिया के किसी भी राजनीतिक उपखंड के मुकाबले सबसे बड़ा मीठे पानी का किनारा है।
17वीं शताब्दी में फ्रांसीसी खोजकर्ताओं द्वारा उपनिवेशित होने से पहले मिशिगन में कई मूल अमेरिकी जनजातियाँ निवास करती थी। 1762 में सप्तवर्षीय युद्ध में फ्रांस की हार के बाद यह क्षेत्र ब्रिटिश शासन के अधीन आया। जिसने अमेरिकी क्रन्तिकारी युद्ध में हार के बाद यह क्षेत्र नए स्वतंत्र हुए संयुक्त राज्य को सौंप दिया गया। इसे 26वें राज्य के रूप में 26 जनवरी 1837 को संघ में भर्ती किया गया।
हालांकि मिशिगन एक विविध अर्थव्यवस्था विकसित किये हुए हैं, लेकिन इसे व्यापक रूप से अमेरिकी मोटर वाहन उद्योग के केंद्र के रूप में जाना जाता है। यह देश की तीन प्रमुख ऑटोमोबाइल कंपनियों का घर है (जिन सबका मुख्यालय डेट्रोइट महानगरीय क्षेत्र के भीतर है)। 2016 के अनुमान के मुताबिक राज्य की जनसंख्या 99,28,300 है। जिससे इसका राज्यों में 10वां स्थान हुआ। 91% जनता अंग्रेज़ी बोलती हैं जो कानूनी तौर पर सरकारी भाषा नहीं है (वास्तव वो है)।
चाणूर

चाणूर एक राक्षस था जो मल्लयुद्ध में विशेष निपुण तथा कंस का सेवक था। धनुर्यज्ञ में, कंस के बुलाने पर कृष्ण मथुरा गए थे। वहाँ इसने उन्हें मल्लयुद्ध के लिये ललकारा और उनके ही हाथों मारा गया।
टाङाइल सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

टाङाइल सदर उपजिला बांग्लादेश के मध्य में स्थित, ढाका विभाग के टाङाइल जिले में स्थित है।
बांग्लादेश की भाषाएं

बांग्लादेश की आधिकारिक और वास्तविक रूप से राष्ट्रीय भाषा आधुनिक मानक बंगाली (साहित्यिक बंगाली) है। यह देश की लिंगुआ फ़्रैंका के रूप में कार्य करता है, जिसमें 98% बांग्लादेशियों ने अपनी पहली भाषा के रूप में बंगाली (बोलियों सहित) में धाराप्रवाह है। अंग्रेजी, कोई आधिकारिक स्थिति नहीं है, सरकार, कानून, व्यापार, मीडिया और शिक्षा में प्रचलित है, और बांग्लादेश की वास्तविक रूप से सह-आधिकारिक भाषा (बांग्लादेशी अंग्रेजी देखें) के रूप में माना जा सकता है। हिंदी को कुछ विदेशी भाषा के रूप में समझा जाता है। उत्तरी और दक्षिणी बांग्लादेश के स्वदेशी लोग विभिन्न मूल भाषाओं बोलते हैं।

भारत-आर्य भाषाएं

बांग्लादेश की निचली भूमि बंगाल के जातीय-भाषाई क्षेत्र का पूर्वी आधा हिस्सा है, और बंगाली भाषा देश के अधिकांश निवासियों द्वारा बोली जाती है। कुछ पूर्वी इंडिक भाषा किस्में भी हैं, जिन्हें विभिन्न रूप से बंगाली की बोलीभाषा या अलग लेकिन निकट से संबंधित भाषाओं के रूप में वर्गीकृत किया जाता है।

तिब्बती-बर्मन भाषाएं

भारतीय उपमहाद्वीप के उत्तरी और पूर्वी किनारों के साथ पहाड़ी इलाकों में मुख्य रूप से तिब्बती-बर्मन भाषाओं के वक्ताओं द्वारा निवास किया जाता है। स्वदेशी तिब्बती-बर्मन भाषी समुदाय उत्तरी, पूर्वी और विशेष रूप से बांग्लादेश के दक्षिण-पूर्वी हिस्सों के माध्यम से पाए जाते हैं।

बांग्लादेशी अंग्रेजी

अंग्रेजी बांग्लादेश की सह-आधिकारिक भाषा है और इसका व्यापक रूप से कार्यकारी, विधायी और न्यायिक शाखाओं में उपयोग किया जाता है। बांग्लादेश के संविधान और कानून अंग्रेजी में लिखे गए थे और अब बंगाली में फिर से लिखे जा रहे हैं। यह स्कूलों, कॉलेजों और विश्वविद्यालयों में भी शिक्षा के माध्यम के रूप में व्यापक रूप से उपयोग किया जाता है।

अरबी (पिछली औपचारिक भाषा, धार्मिक और मामूली साहित्यिक भाषा)

अरबी आधुनिक राज्य के क्षेत्र के बाद से आधिकारिक भाषा थी जब बांग्लादेश के जनवादी गणराज्य बंगाल सल्तनत का हिस्सा बन गया। हालांकि कुछ असहमत हैं और मानते हैं कि अरबी की उपस्थिति दिल्ली सल्तनत के दौरान पहले आई थी। अरबी का प्रयोग कई मुस्लिम मंडलियों जैसे साप्ताहिक जुमुआ सलाह में किया जाता है जिसमें बंगाली के अलावा अरबी में एक उपदेश (खुट्टाबा) दिया जाता है। बांग्लादेश के संविधान में, संविधान के परिचय और भाग 1 में अरबी के दो संदर्भ हैं।
गुल बलोच

रोचक तथ्य

यह पहली फ़िल्म थी जिसमें प्रसिद्ध पार्श्व गायक मोहम्मद रफ़ी को गाने का मौका मिला।
निकॉन डी-७०००

निकॉन डी-७०००, निकॉन कंपनी द्वारा १५ सितंबर २०१५ को लॉंच किया गया एक १६.२- मेगा पिक्सल वाला डिजिटल सिंगल-लेंस रीफ्लेक्स कैमरा (डी. एस. एल. आर.) है। उस समय इसे पेशेवर लोगों की पसंद डी-३०० एस और मध्यम दर्जे वाले दी-९० के बीच का माना जाता था।  डी-९० की तुलना में डी-७०० के अंदर कई तरह के पेशेवर शैली वाली सुविधाओं जैसे कि मॅग्नीज़ियम आलाय वाली बॉडी कन्स्ट्रक्षन, एक २.०१६-सेगमेंट कलर एकसपोज़र मीटर, अंदरूनी तौर पर निर्मित समय अंतराल.बढ़ाने / घटाने की सुविधा, ११ की जगह ३९ फोकस पायंट्स, दो एस. डी. मेमोरी कार्ड स्लॉट्स आदि सुविधाएँ उपलब्ध हैं।
इसकी अन्य अंतनिर्हित खूबियों में शामिल है :- एक वायरलेस फ्लॅश कमॅंडर, उपयोगकर्ता के द्वारा स्वनिर्धारित किए जा सकने वाले दो परिचालन मोड (ऑटो फोकस और मोनो ऑडियो के साथ फुल एच डी वीडियो) और जी. पी. एस तथा वायर लेस नेटवर्क के लिए सपोर्ट.
साल २०११ में इस उत्पाद को चार बड़े सम्मान ;- द रेड डॉट प्रॉडक्ट डिज़ाइन, टी. आई. पी. ए. का "बेस्ट डी. एस. एल. आर.) अडवांस्ड" कटेगरी, ई. आई. एस. ए. का "युरोपियन अडवांस्ड एस. एल. कैमरा २०११-१२, और जी. पी. जापान २०११ रीडर्स अवॉर्ड. - से सम्मानित किया गया। 
२० फ़रवरी २०१३ को निकॉन ने डी-७००० की श्रेणी में हीं एक उन्नत कैमरा डी-७१०० लॉंच किया। पर कंपनी आने वाले कई सालों में अपने उत्पादों की सूची में शामिल रखने वाली है।

समीक्षा

अपने लॉंच के समय से ही डी-७००० को आलोचकों की काफ़ी अच्छी सराहना मिली। इनमे से कुछ का तो यह भी मानना था कि डी-७०० इससे ज़्यादा मूल्य वाले डी-३००एस से कहीं बेहतर है और डी-९० की तुलना में उसी मूल्य वर्ग में एक संवर्धित उत्पाद है। 
डिजिटल फोटोग्राफी रिव्यू ने इसके इमेज क्वालिटी की सराहना करते हुए इसे ८०% का ओवरऑल स्कोर प्रदान किया। सी. एन. ई. टी. के द्वारा समीक्षा के दौरान इसे इसे चार में से पाँच एडिटरस चाय्स अवॉर्ड मिले।
डी. ओ. एक्स. लॅब्स ने इसके सेंसर इससे कहीं अधिक मूल्यवान उत्पादों की तुलना में ८० का ओवरऑल स्कोर प्रदान किया।  इसकी नाकारात्मक आलोचना का एक बिंदु था इसकी निम्न बफर क्षमता जो ख़ासकर बर्स्ट मोड में खींचे जा सकने वाले चित्रों की संख्या को सीमित कर देती है। यह समस्या रॉ मोड़ में शूटिंग के बाद ज़्यादा सामने आती है।

३ डी कलर मेट्रिक्स मीटरिंग और फेस डिटेक्सन

इस कैमरा क़ी एक और सुविधा भी इसमे कभी-कभी समस्या बन जाती है। ३ डी कलर मेट्रिक्स मीटरिंग सिस्टम के कारण खींचे जा रहे चित्र के मुख्य भाग की तुलना में इसके अप्रधान भग (जैसे कि आकाश अथवा पिछले भाग की तेज रौशनी) ज़्यादा प्रमुखता से उभर आते है।  यह समस्या तब उत्पन्न होती है जब इसे कमरे को चित्र के केंद्र में स्थित चेहरे इन अप्रधान भागों से ज़्यादा काले नज़र आते हैं। इस कमरे की सीन रेकग्निशन और फेस डिटेक्सन सुविधा इसके नये न्यू हाइ-रेज़ल्यूशन सेन्सर के कारण इतनी बढ़िया है कि है कि अगर चित्र के केंद्र भाग में अपरिचित चेहरे भी तब भी यह उन्हे प्रमुखता से उभार देता है। इसके कारण कभी-कभो काफ़ी असुविधा हो जाती है।

उपयोगकर्ताओं की प्रतिक्रिया

इसके लॉंच के समय कंपनी ने इसका इतना प्रचार किया कि इसे उपयोगकर्तायों का जबरदस्त समर्थन प्राप्त हुआ। कई महीनों तक यह बाजार में आसानी के साथ उपलब्ध भी नहीं हो रहा था। अक्तूबर २०११ में थाइलॅंड में आए बाढ़ के कारण निकॉन की उत्पादन क्षमता भी काफ़ी कम हो गयी थी और इसका प्रभाव भी इसकी उपलब्धता पर पड़ा था।
२९०४ ईसा पूर्व

२९०४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९०४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
किलिमंजारो राष्ट्रीय उद्यान

इतिहास

बीसवीं सदी की शुरुआत में, माउंट किलिमंजारो और आस-पास के जंगलों को जर्मन औपनिवेशिक सरकार द्वारा एक खेल आरक्षित घोषित किया गया था।
1921 में, यह एक वन आरक्षित के रूप में नामित किया गया था। 1973 में, ट्री लाइन (लगभग 2,700 मीटर (8,900 फीट)) के ऊपर के पहाड़ को राष्ट्रीय उद्यान के रूप में पुनर्निर्मित किया गया था। उद्यान को 1987 में संयुक्त राष्ट्र शैक्षिक, वैज्ञानिक और सांस्कृतिक संगठन द्वारा विश्व विरासत  स्थल घोषित किया गया था। 2005 में, पूरे पर्वतीय वन को शामिल करने के लिए उद्यान का विस्तार किया गया था, जो किलीमंजारो वन अभ्यारण्य का हिस्सा था।

पशुवर्ग

उद्यान में विभिन्न प्रकार के जानवर पाए जा सकते हैं। टिम्बरलाइन के ऊपर, किलिमंजारो ट्री हाईरेक्स, ग्रे ड्यूकर और कृन्तकों का अक्सर सामना होता है। केप भैंस पर्वतीय जंगल में और कभी-कभी दलदली भूमि और घास भूमि में पाए जाते हैं। हाथियों को नामवाई और तारकिया नदियों के बीच पाया जा सकता है और कभी-कभी अधिक ऊंचाई पर भी पाया जा सकता है।
डैम्पियर जलसन्धि

यह विश्व की एक प्रमुख जलसन्धि हैं।
बाह्यउष्मीय

बाह्यउष्मीय या ऍक्टोथर्म​ (ectotherm) ऐसे जीवों को कहा जाता है जिनकी अंदरूनी प्रक्रियाओं की भूमिका उनके शरीर के तापमान पर नियंत्रण रखने में बहुत कम हो या बिलकुल ही न हो। ऐसे जीव (उदाहरण: मेंढक) अपने बदन में गर्मी रखने के लिए आसपास के वातावरण में मौजूद गरमाहट के स्रोतों का प्रयोग करते हैं। जहाँ गर्मरक्ती प्राणी अपने शरीर का तापमान स्थिर रखने में उर्जा ख़र्च करते हैं वहाँ बाह्यउष्मीय प्राणी अपने शरीर की प्रक्रियाओं को अधिक किफ़ायत​ से चलाते हैं। बाह्यउष्मीय जीव अक्सर अपने आप को गरम करने के लिए धूप में जा बैठते हैं या गरम स्थान ढूंढते हैं।
शिवरामगौड़ा शिवनगौड़ा

शिवरामगौड़ा शिवनगौड़ा भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के कोप्पल चुनाव क्षेत्र से १५ वीं लोकसभा के लिए सदस्य निर्वाचित हुए हैं।
पंचायत समिति (ब्लॉक)

कार्य

पंचायत समिति, ग्राम पंचायत स्तर द्वारा तैयार किये गयी सभी भावी योजनाओं को संग्रहीत करती है और उनका वित्तीय प्रतिबद्धता, समाज कल्याण और क्षेत्र विकास को ध्यान में रखते हुये लागू करवाती है तथा वित्त पोषण के लिए उनका क्रियासोन्वयन करती है।
रुद्रेश्वर स्वामी मन्दिर

इतिहास

हजार स्तम्भ मन्दिर का निर्माण का काकतीय राजवंश के समय ११६३ में वहां के राजा रुद्र देव ने करवाया था तथा उसका विनाश तुगलकवंश ने डेक्कन आक्रमण के दौरान कर दिया था। इसमें एक हजार स्तम्भ (अर्थात खम्भे) है। आधुनिक इंजीनियरों ने इन सभी खम्भों को हटा दिया है।
हैदराबाद के निज़ाम, मीर उस्मान अली खान ने इस मन्दिर के पुनर्निर्माण के लिए 1 लाख रुपये दान किया।

मन्दिर वास्तुकला

यह मन्दिर हैदराबाद तेलंगाना से १५० किलोमीटर (९३ मील) की दूरी पर स्थित है। मन्दिर एक तारे के आकार का है। इस पवित्र मन्दिर में तीन देवताओं की मूर्तियां स्थापित है - शिव, विष्णु, सूर्य देवता। इसको 'त्रिकुटल्यम' के नाम से भी जाना जाता है। मन्दिर में कई छोटे शिवलिंग भी है। इस मन्दिर का पुनर्निर्माण भारत सरकार ने २००४ में करवाया था।
कंचनजंघा

नाम की उत्पत्ति

कंचनजंघा नाम की उत्पत्ति तिब्बती मूल के चार शब्दों से हुयी है, जिन्हें आमतौर पर कांग-छेन-दजों-ंगा या यांग-छेन-दजो-ंगा लिखा जाता है। सिक्किम में इसका अर्थ विशाल हिम की पाँच निधियाँ  लगाया जाता है। नेपाल में यह कुंभकरन लंगूर कहलाता है।

भौगोलिक स्थिति

यह विश्व तीसरा सबसे ऊंचा पहाड़ है। इसकी ऊंचाई 8,586 मीटर है। यह दार्जिलिंग से 74 की। मी. उत्तर -पश्चिमोत्तर में स्थित है। साथ ही यह सिक्किम व नेपाल की सीमा को छूने वाले भारतीय प्रदेश में हिमालय पर्वत श्रेणी का एक हिस्सा है। कंचनजंगा पर्वत का आकार एक विशालकाय सलीब के रूप में है, जिसकी भुजाएँ उत्तर, दक्षिण, पूर्व और पश्चिम में स्थित है। अलग-अलग खड़े शिखर अपने निकटवर्ती शिखर से चार मुख्य पर्वतीय कटकों द्वारा जुड़े हुये हैं, जिनसे होकर चार हिमनद बहते हैं - जेमु (पूर्वोत्तर), तालूंग (दक्षिण-पूर्व), यालुंग (दक्षिण-पश्चिम) और कंचनजंगा (पश्चिमोत्तर)।

पौराणिक कथाओं में

पौराणिक कथाओं और स्थानीय निवासियों के धार्मिक अनुष्ठानों में इस पर्वत का महत्वपूर्ण स्थान है। इसकी ढलान किसी प्राथमिक सर्वेक्षण से सदियों पहले चरवाहों और व्यापारियों के लिए जानी-पहचानी थी।

इतिहास

कंचनजंगा का पहला मानचित्र 19 वीं शताब्दी के मध्य में एक विद्वान अन्वेषणकर्ता रीनजिन नांगयाल ने इसका परिपथात्मक मानचित्र तैयार किया था। 1848 व 1849 में एक वनस्पतिशास्त्री सर जोजेफ हुकर इस क्षेत्र में आने वाले और इसका वर्णन करने वाले पहले यूरोपीय थे। 1899 में अन्वेषणकर्ता -पर्वतारोही डगलस फ्रेशफ़ील्ड ने इस पर्वत की परिक्रमा की। 1905 में एक एंग्लो-स्विस दल ने प्रस्तावित यालुंग घाटी मार्ग से जाने का प्रयास किया और इस अभियान में हिंसखलन होने से दल के चार सदस्यों की मृत्यु हो गयी। 
बाद में पर्वतारोहियों ने इस पर्वत समूह के अन्य हिस्सों की खोज की। 1929 और 1931 में पोल बोएर के नेतृत्व में एक बाबेरियाई अभियान दल ने जेमु की ओर से इसपर चढ़ाई का असफल प्रयास किया। 1930 में गुंटर वो डीहरेन फर्थ ने कंचनजंगा हिमनद की ओर से चढ़ने की कोशिश की। इन अन्वेषणों के दौरान 1931 में उस समय तक हासिल की गयी सर्वाधिक ऊंचाई 7,700 मीटर थी। इन अभियानों में से दो के दौरान घातक दुर्घटनाओं ने इस पर्वत को असमान्य रूप से खतरनाक और कठिन पर्वत का नाम दे दिया। इसके बाद 1954 तक इस पर चढ़ने का कोई प्रयास नहीं किया गया। फिर नेपाल स्थित यालुंग की ओर से इस पर ध्यान केन्द्रित किया गया। 1951,1953 और 1954 में गिलमोर लीवाइस की यालुंग यात्राओं के फलस्वरूप 1955 में रॉयल ज्योग्राफ़िकल सोसायटी और एलपाईं क्लब (लंदन) के तत्वावधान में चार्ल्स इवान के नेतृत्व में ब्रिटिश अभियान दल ने इस पर चढ़ने का प्रयास किया और वे सिक्किम के लोगों के धार्मिक विश्वासों और इच्छाओं का आदर कराते हुये मुख्य शिखर से कुछ कदम की दूरी पर ही रुक गए।
खड़ूय़ा राजापूर

अबस्थान

पश्चिम बंगाल की राजधानी कोलकाता ७१.६ किलोमीटर (४४.५ मील) दूर के गांव। बनगाँ शहर से १५ किलोमीटर दूर, जिला मुख्यालय बारासात से ५१ किमी। गांव से निकटतम रेलवे स्टेशन के लिए चान्दपाड़ा ५ किमी रेलवे स्टेशन स्थित है।

आबादी

जनगणना २०११ के अनुसार, लोगों की संख्या खड़ूय़ा राजापुर मे १५९१। ८१३ लोग पुरुष हैं और में ७७८ लोगों। गांव में साक्षर लोगों की संख्या ८९.९७९ प्रतिशत। पुरुष और ९३ हस्ताक्षरों के बीच ८६ प्रतिशत महिला।वाले लोगों की संख्या की जनसंख्या का ०-६ साल के बच्चों में १५१ बच्चों को।

शिख़ा

राजापुर मे एक हाई स्कूल और दो प्राथमिक विद्यालयों हे। ऊच्चबिद्यालय़ १९६४ ग्रामीण लोगों के सहयोग से स्थापित किया गया था। खड़ूय़ा राजापुर जि.एफ प्राइमरी स्कूल के गांव में प्राइमरी स्कूल 1954 में स्थापित किया गया था।